4. ΝΟΜΟΣ υπ’ αριθ. 154 της 22/25 Μαΐου 1943 Περί καθορισμού των αποζημιώσεων των μελών και Γραμματέων των Συμβουλίων και Επιτροπών των Περιφερειακών Υπηρεσιών των Υπουργείων κλπ. Εκυρώθη εξ υπαρχής δια της υπ’ αριθ. 292/1946 πράξεως Υπουργικού Συμβουλίου. Άρθρ.1.-1.Από 1ης Ιουν. 1943 η εις τα μέλη και τους Γραμματείς των παρά ταις Περιφερειακαίς Υπηρεσίαις των Υπουργείων και των Γενικών Διοικήσεων λειτουργούντων Διοικητικών, Υπηρεσιακών και Γνωμοδοτικών Συμβουλίων, Διοικουσών Επιτροπών και Διοικητικών ή Γνωμοδοτικών Επιτροπών καταβαλλομένη κατά συνεδρίασιν αποζημίωσις ορίζεται εις δραχ. 1000 δια τα μέλη και 800 δια τους γραμματείς. 2.Αι διατάξεις της προηγουμένης παραγράφου έχουσιν εφαρμογήν και δια τα Νομικά Πρόσωπα ή Οργανισμούς Δημοσίου Δικαίου, Ειδικά Ταμεία ή Ειδικούς Λ/σμούς ή Οργανισμούς Δημοσίου χαρακτήρος τους εδρεύοντας εκτός των Αθηνών, Πειραιώς και έδρας των Γενικών Διοικήσεων. Άρθρ.2.-Από 1ης Ιουν. 1943 αντί της κατά τας κειμένας διατάξεις κατ’ απόφασιν ή άλλως πως καταβαλλομένης αποζημιώσεως εις τα μέλη, Εισηγητάς και γραμματείς των πάσης φύσεως Διοικητικών Δικαστηρίων ή Επιτροπών κανονισμού αποζημιώσεων εν γένει των μη ανηκόντων εις τας Κεντρικάς Υπηρεσίας των Υπουργείων και των Γενικών Διοικήσεων καταβάλλεται η υπό του άρθρ. 1 οριζομένη κατά συνεδρίασιν αποζημίωσις. Σελ. 388 2.Ζ.γ.3-5 Συμμετοχή σε Συμβούλια Άρθρ.3.-Αι διατάξεις του παρόντος δεν εφαρμόζονται προκειμένου: α)περί αποζημιώσεων  μελών και γραμματέων πάσης φύσεως  φορολογικών δικαστηρίων και β)προκειμένου περί Συμβουλίων, Επιτροπών κλπ εις τα μέλη των οποίων ουδεμία  βάσει των κειμένων διατάξεων καταβάλλεται αποζημίωσις. Άρθρ.4.-Παράβολα κατατιθέμενα βάσει των κειμένων διατάξεων υπέρ τινός των υπό του παρόντος νόμου προβλεπομένων συμβουλίων, επιτροπών κλπ., αποτελούσιν από 1ης Ιουν. 1943 δημόσιον έσοδον, της δαπάνης δια την αποζημίωσιν των μελών και των γραμματέων αυτών βαρυνούσης τον Πρ/σμόν του Κράτους. Άρθρ.5.-Η υπό του άρθρ. 1 του παρόντος προβλεπομένη αποζημίωσις δύναται να αυξομειώται δι’ αποφάσεων του υπουργού των Οικονομικών, αρμοδίας υπηρεσίας δια την έκδοσιν τούτων καθισταμένης της παρά τη Γενική Διευθύνσει Δημοσίου Λογιστικού Διευθύνσεως Προϋπολογισμού. 